CELEX: 32015D1085
Language: el
Date: 2015-07-02 00:00:00
Title: Εκτελεστική απόφαση (ΕΕ) 2015/1085 της Επιτροπής, της 2ας Ιουλίου 2015, σχετικά με μέτρο που έλαβε η Σουηδία, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά των μηχανών τεμαχισμού καυσόξυλων Hammars vedklipp 5,5 HK και Hammars vedklipp 7,5 HK που κατασκευάζονται από τη Hammars Verkstad AB. [κοινοποιηθείσα υπό τον αριθμό C(2015) 4428] (Κείμενο που παρουσιάζει ενδιαφέρον για τον ΕΟΧ)

4.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 175/124
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1085 ΤΗΣ ΕΠΙΤΡΟΠΉΣ
   της 2ας Ιουλίου 2015
   σχετικά με μέτρο που έλαβε η Σουηδία, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά των μηχανών τεμαχισμού καυσόξυλων Hammars vedklipp 5,5 HK και Hammars vedklipp 7,5 HK που κατασκευάζονται από τη Hammars Verkstad AB.
   
      
         [κοινοποιηθείσα υπό τον αριθμό C(2015) 4428]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Η Σουηδία ενημέρωσε την Επιτροπή σχετικά με μέτρο απαγόρευσης της διάθεσης στην αγορά των μηχανών τεμαχισμού καυσόξυλων Hammars vedklipp 5,5 hk και Hammars vedklipp 7,5 hk που κατασκευάζονται από την εταιρεία Hammars Verkstad AB, Lustebo 40, SE-790 20 Grycksbo, Σουηδία.
            
         
               (2)
            
            
               Οι μηχανές τεμαχισμού καυσόξυλων έφεραν τη σήμανση «CE», σύμφωνα με την οδηγία 2006/42/ΕΚ.
            
         
               (3)
            
            
               Ο λόγος που επικαλέστηκε η Σουηδία για τη λήψη του μέτρου ήταν η μη συμμόρφωση των μηχανών τεμαχισμού καυσόξυλων με τις βασικές απαιτήσεις υγείας και ασφάλειας που ορίζονται στα σημεία 1.1.2 (Αρχές ενσωμάτωσης της ασφάλειας) και 1.3.7 (Κινητά μέρη) του παραρτήματος I της οδηγία 2006/42/ΕΚ, επειδή οι μηχανές δεν έχουν προφυλακτήρες ή προστατευτικές διατάξεις για την προστασία από τους κινδύνους από κινητά στοιχεία.
            
         
               (4)
            
            
               Η Επιτροπή κάλεσε την εταιρεία Hammars Verkstad AB να υποβάλει τις παρατηρήσεις της σχετικά με το μέτρο που έλαβε η Σουηδία.
            
         
               (5)
            
            
               Η εταιρεία Hammars Verkstad απάντησε στην Επιτροπή ότι ένα μηχάνημα κοπής κορμών που συνδυάζει πριόνι και ειδικό σχιστικό μηχάνημα παρουσίαζε πολύ μικρότερο κίνδυνο για τραυματισμό του χειριστή. Για να αξιολογήσει τη συμμόρφωση, η Επιτροπή ζήτησε από τον κατασκευαστή δικαιολογητικά που τεκμηριώνουν το επιχείρημα σχετικά με την κατάταξη κινδύνου. Δεν έχει λάβει απάντηση.
            
         
               (6)
            
            
               Από την εξέταση των στοιχείων που υπέβαλε η Σουηδία καταδεικνύεται ότι οι μηχανές τεμαχισμού καυσόξυλων Hammars vedklipp 5,5 hk και Hammars vedklipp 7,5 hk που κατασκευάζονται από την εταιρεία Hammars Verkstad AB, Lustebo 40, SE-790 20 Grycksbo, Σουηδία, δεν πληρούν τις ουσιώδεις απαιτήσεις υγείας και ασφάλειας που ορίζονται στην οδηγία 2006/42/ΕΚ και ότι αυτή η μη συμμόρφωση δημιουργεί σοβαρό κίνδυνο τραυματισμού για τους χρήστες. Ως εκ τούτου, είναι σκόπιμο να κριθεί δικαιολογημένο το μέτρο που έλαβε η Σουηδία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που έλαβε η Σουηδία για την απαγόρευση της διάθεσης στην αγορά μηχανών τεμαχισμού καυσόξυλων Hammars vedklipp 5,5 hk και Hammars vedklipp 7,5 hk που κατασκευάζονται από την εταιρεία Hammars Verkstad AB, Lustebo 40, SE-790 20 Grycksbo, Σουηδία, είναι δικαιολογημένο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Ιουλίου 2015.
      
         
            Για την Επιτροπή
         
         Elżbieta BIEŃKOWSKA
         
            Μέλος της Επιτροπής
         
      
   
   
      (1)  ΕΕ L 157 της 9.6.2006, σ. 24.